C 334/14

ET

KOLMAPÄEVA, 20. MÄRTSI 2019. AASTA PÄRASTLÕUNASE ISTUNGI PROTOKOLL

(2020/C 334/05)

SISUKORD

24. Hääletus kolme alalise komitee esitatud raportites toodud resolutsiooni ettepanekute üle 14

25. Hääletus kiireloomuliste resolutsiooni ettepanekute üle 15

26. Aruanne 28. veebruarist kuni 2. märtsini 2019. aastal Surinames Paramaribos (Kariibi mere piirkond) toimunud 17. piirkondliku kohtumise kohta – kaaspresidentide aruanne 15

27. Seminaride kokkuvõtvad aruanded 15

28. Muud küsimused 15

29. Parlamentaarse ühisassamblee 38. istungjärgu toimumise kuupäev ja koht 15

KOLMAPÄEVA, 20. MÄRTSI 2019. AASTA PÄRASTLÕUNASE ISTUNGI PROTOKOLL

Istung algas kell 14.49

JUHATAJA: Louis-Joseph MANSCOUR

kaaspresidendi kohusetäitja

24. Hääletus kolme alalise komitee esitatud raportites toodud resolutsiooni ettepanekute üle

Kaaspresident tuletas assambleele meelde hääletamise korda.

i) AKV-ELi koostöölepingu strateegiline tähtsus ja ulatus (AP/102.726) (poliitikakomitee) Aruande esitajad: Sebastian C. Kopulande (Sambia) ja Maria Arena Selle kohta esitati 9 muudatusettepanekut. Vastuvõetud muudatusettepanekud: 3, 4, 5, 8 Tagasilükatud muudatusettepanekud: 1, 2, 6, 7, 9 Muudetud resolutsioon võeti ühehäälselt vastu, üks osaleja jäi erapooletuks.

ii) Taastuvenergia võimalused aluse rajamiseks kestlikule majandusarengule AKV riikides, eelkõige äärepoolseimates piirkondades (AP/102.723) (majandusarengu-, finants- ja kaubanduskomitee) Aruande esitajad: Clifford Andre (Seišellid) ja Željana Zovko Muudatusettepanekuid ei esitatud. Resolutsioon võeti ühehäälselt vastu.

iii) AKV riikides koolis mittekäivate laste ja noorte arvu vähendamine (AP/102.722) (sotsiaalkomitee) Aruande esitajad: Joseph Yopy Yopy (Paapua Uus-Guinea) ja Laura Agea Selle kohta esitati 2 muudatusettepanekut. Mõlema muudatusettepaneku puhul palus fraktsioon S&D kodade kaupa hääletust. Tagasilükatud muudatusettepanekud: 1, 2 Resolutsioon võeti ühehäälselt vastu.

25. Hääletus kiireloomuliste resolutsiooni ettepanekute üle

i) Õigusriigi põhimõttega seotud lahendust vajavad küsimused ja probleemid Euroopa Liidus ja AKV riikides (AP 102.754) Selle kohta esitati 6 muudatusettepanekut. Vastuvõetud muudatusettepanekud: 1–6 Resolutsioon võeti muudetud kujul ühehäälselt vastu.

ii) Keskkonnakuriteod (AP 102.755) Selle kohta esitati 3 muudatusettepanekut. Vastuvõetud muudatusettepanekud: 1, 2 Tagasilükatud muudatusettepanekud: 3 Resolutsioon võeti muudetud kujul ühehäälselt vastu.

26. Aruanne 28. veebruarist kuni 2. märtsini 2019. aastal Surinames Paramaribos (Kariibi mere piirkond) toimunud 17. piirkondliku kohtumise kohta – kaaspresidentide aruanne

Kaaspresidendid Joseph Owona Kono ja David Martin esitasid suulise aruande 17. piirkondliku kohtumise (Kariibi mere piirkond) kohta ja tõid välja peamised arutatud teemad.

Sõnavõtjad: André Misiekaba (Suriname), Halifa Sallah (Gambia).

Sõnavõtjad rõhutasid koosoleku peamisi teemasid: piirkondlik integratsioon ja julgeolek, kaubandus ja investeeringud, energia ja kliimamuutused, organiseeritud kuritegevus, loodusvarad, säästev turism ja põllumajandus, samuti AKV ja ELi tulevased suhted ning Brexiti mõju CARIFORUMi riikidele ning piirkondliku majanduspartnerluslepingu sõlmimine.

27. Seminaride kokkuvõtvad aruanded

Michael Kamano (Guinea) esitas kokkuvõtva aruande põllumajandusseminari kohta. Seminari raames külastasid liikmed Bukaresti põllumajandusteaduste ja veterinaarmeditsiini ülikooli (USAMV) teaduskeskust toiduainete kvaliteedi uurimiseks ning Bukaresti Politehnica ülikooli (UPB) kõrgtehnoloogiliste materjalide, kaupade ja uuenduslike toodete uuringute keskust. Need riikliku ja rahvusvahelise teadus- ja arendustegevuse keskused on samuti hariduskeskused bakalaureuse- ja kraadiõpingute ning e-õppe jaoks. Neid rahastavad mitte ainult Rumeenia valitsus, vaid ka Euroopa Regionaalarengu Fond ja eraettevõtted.

Julie Ward esitas kokkuvõtva aruande Rumeenia hädaolukordadele reageerimise keskuse teemalise seminari kohta. Alates 2004. aastast on see asutus tegelenud igasuguste hädaolukordadega (tulekahjud, loodusõnnetused, õnnetused või meditsiinilised hädaolukorrad). Mobiiltelefonides kasutatav tasuta hädaabinumbri 112 rakendus, mis võimaldab helistaja asukohta koheselt kindlaks teha, on suurendanud märkimisväärselt reageerimise kiirust ja edukust.

28. Muud küsimused

Sõnavõtjad: Mmadi Hassani Oumouri (Komoorid), Halifa Sallah (Gambia), Hon. Sir Louis H. Straker (Saint Vincent ja Grenadiinid), Louis-Joseph Manscour.

Kaaspresident tänas Rumeenia ametiasutusi ja rahvast istungjärgu suurepärase korraldamise ja sooja vastuvõtu eest ning liikmeid, kaassekretariaati ja tõlke nende panuse eest.

29. Parlamentaarse ühisassamblee 38. istungjärgu toimumise kuupäev ja koht

Parlamentaarse ühisassamblee 38. istungjärk toimub 2019. aasta detsembris Euroopas.

(Istung lõppes kell 16.04)